REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/49-14

26. april 2014. godine

B e o g r a d

ZAPISNIK

SA TREĆE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 26. APRILA 2014. GODINE

Sednica je počela u 14,00 časova.

Sednicom je predsedavao Zoran Babić, predsednik Odbora.

Sednici su prisustvovali članovi Odbora: Petar Petrović, Katarina Rakić, Aleksandar Marković, Olgica Batić, Snežana Malović, Ljubiša Stojmirović, Irena Vujović, Veroljub Matić, Obrad Isailović, Dušica Stojković, Darko Laketić i Dragana Barišić.

Sednici su prisustvovali zamenici odsutnih članova Odbora: Stefana Miladinović, zamenik Milisava Petronijevića i Mira Petrović, zamenik Milana Krkobabića.

Sednici nisu prisustvovali: Milisav Petronijević, Milan Krkobabić, Vesna Martinović i Đorđe Milićević.

Na predlog predsednika, Odbor je jednoglasno utvrdio sledeći

D n e v n i r e d:

1. Razmatranje Odluke Republičke izborne komisije 02 Broj: 013-888/14 od 26. aprila 2014. godine, o dodeli mandata narodnih poslanika radi popune upražnjenih poslaničkih mesta u Narodnoj skupštini;

2. Razmatranje ostavke koju je na funkciju narodnog poslanika podnela Marinika Tepić (01 broj 118-1074/14 od 24. aprila 2014. godine);

3. Razno.

**Prva tačka dnevnog reda**: Razmatranje Odluke Republičke izborne komisije 02 Broj: 013-888/14 od 26. aprila 2014. godine, o dodeli mandata narodnih poslanika radi popune upražnjenih poslaničkih mesta u Narodnoj skupštini

Predsednik Odbora upoznao je članove i zamenike članova Odbora sa sadržinom Odluke Republičke izborne komisije 02 Broj: 013-888/14 o dodeli mandata narodnih poslanika radi popune upražnjenih poslaničkih mesta u Narodnoj skupštini i uverenja o izboru narodnih poslanika Aleksandre Jerkov, Dušana Milisavljevića, Jelisavete Pribojac i Krstimira Pantića.

Diskusije nije bilo.

Na predlog predsednika, Odbor je jednoglasno usvojio i Narodnoj skupštini podneo sledeći

I Z V E Š T A J

Odbor je konstatovao da su prestankom mandata narodnim poslanicima Aleksandru Vučiću i Jani Ljubičić, izabranih sa Izborne liste ALEKSANDAR VUČIĆ - BUDUĆNOST U KOJU VERUJEMO (Srpska napredna stranka, Socijaldemokratska partija Srbije, Nova Srbija, Srpski pokret obnove, Pokret socijalista), Bojanu Pajtiću i Miodragu Stojkoviću, izabranih sa Izborne liste „SA DEMOKRATSKOM STRANKOM ZA DEMOKRATSKU SRBIJU“, ostala upražnjena poslanička mesta u Narodnoj skupštini, u skladu sa odredbom člana 88. Zakona o izboru narodnih poslanika.

Kada narodnom poslaniku mandat prestane pre isteka vremena na koje je izabran, mandat se dodeljuje kandidatu sa iste izborne liste sa koje je bio izabran narodni poslanik, na način utvrđen u članu 92. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Odluku Republičke izborne komisije i uverenja o izboru narodnih poslanika Jelisavete Pribojac i Krstimira Pantića, izabranih sa Izborne liste ALEKSANDAR VUČIĆ - BUDUĆNOST U KOJU VERUJEMO (Srpska napredna stranka, Socijaldemokratska partija Srbije, Nova Srbija, Srpski pokret obnove, Pokret socijalista), Aleksandre Jerkov i Dušana Milisavljevića, izabranih sa Izborne liste „SA DEMOKRATSKOM STRANKOM ZA DEMOKRATSKU SRBIJU“, i utvrdio da su podaci o izboru narodnih poslanika istovetni sa podacima iz Odluke Republičke izborne komisije, čime su se stekli uslovi za potvrđivanje mandata imenovanim narodnim poslanicima.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranim narodnim poslanicima Jelisaveti Pribojac, Krstimiru Pantiću, Aleksandri Jerkov i Dušanu Milisavljeviću.

Za izvestioca Odbora na sednici Narodne skupštine određen je Zoran Babić, predsednik Odbora.

**Druga tačka dnevnog reda**: Razmatranje ostavke koju je na funkciju narodnog poslanika podnela Marinika Tepić (01 broj 118-1074/14 od 24. aprila 2014. godine)

Predsednik Odbora obavestio je članove Odbora da je ostavka Marinike Tepić na funkciju narodnog poslanika podneta u skladu sa Zakonom o izboru narodnih poslanika i Poslovnikom Narodne skuštine, kao i da je imenovana, u skladu sa članom 198. stav 2. Poslovnika Narodne skupštine, pozvana da prisustvuje ovoj sednici.

Diskusije nije bilo.

Na predlog predsednika, Odbor je jednoglasno usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavke narodnog poslanika Marinike Tepić, izabrane sa Izborne liste BORIS TADIĆ - Nova demokratska stranka - Zeleni, LSV - Nenad Čanak, Zajedno za Srbiju, VMDK, Zajedno za Vojvodinu, Demokratska levica Roma, nastupio slučaj iz člana 88. stav 1. tačka 2. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata imenovanom narodnom poslaniku.

Na taj način omogućava se izbor novog narodnog poslanika, putem dodeljivanja mandata od strane podnosioca navedene izborne liste drugom kandidatu, u skladu sa članom 92. Zakona o izboru narodnih poslanika.

Za izvestioca Odbora na sednici Narodne skupštine određen je Zoran Babić, predsednik Odbora.

**Treća tačka dnevnog reda: Razno**

U okviru ove tačke nije bilo pitanja ni predloga.

\*\*\*

Sednica je završena u 14,10 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Zoran Babić